CELEX: 22021D1523
Language: sl
Date: 2018-12-05 00:00:00
Title: Sklep Skupnega odbora EGP št. 259/2018 z dne 5. decembra 2018 o spremembi Priloge XX (Okolje) k Sporazumu EGP [2021/1523]

23.9.2021   
               
               
                  SL
               
               
                  Uradni list Evropske unije
               
               
                  L 337/59
               
            
         SKLEP SKUPNEGA ODBORA EGP št. 259/2018
         z dne 5. decembra 2018
         o spremembi Priloge XX (Okolje) k Sporazumu EGP [2021/1523]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Uredba Komisije (EU) št. 1031/2010 z dne 12. novembra 2010 o časovnem načrtu, upravljanju in drugih vidikih dražbe pravic do emisije toplogrednih plinov na podlagi Direktive 2003/87/ES Evropskega parlamenta in Sveta o vzpostavitvi sistema za trgovanje s pravicami do emisije toplogrednih plinov v Skupnosti (1) je bila vključena v Sporazum EGS s Sklepom št. 152/2012 z dne 26. Julija 2012 (2).
                  
               
                     (2)
                  
                  
                     Petindvajset držav članic (v nadaljnjem besedilu: sodelujoče države članice) in Evropska komisija v imenu Evropske unije so sklenile Sporazum o skupni oddaji naročil za pridobitev skupnega dražbenega sistema (3), vse države članice (v nadaljnjem besedilu: države članice) in Evropska komisija v imenu Evropske unije pa so sklenile Sporazum o skupni oddaji naročil za pridobitev nadzornika dražbe (4) (v nadaljnjem besedilu: sporazuma o skupnem javnem naročanju).
                  
               
                     (3)
                  
                  
                     Člen 165 Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (5), določa možnost, da lahko Evropska unija izvede skupno javno naročanje z državami Efte in državami kandidatkami za članstvo v Uniji, če je bila ta možnost posebej določena v dvostranski ali večstranski pogodbi.
                  
               
                     (4)
                  
                  
                     V zvezi s tem so se države Efte, ki so pogodbenice Sporazuma EGP, odločile, da skupaj s Komisijo in sodelujočimi državami članicami izvedejo skupni postopek za oddajo naročila za imenovanje enega ali več dražbenih sistemov iz člena 26(1) Uredbe Komisije (EU) št. 1031/2010 z dne 12. novembra 2010 ter skupaj s Komisijo in državami članicami izvedejo skupni postopek za oddajo naročila za imenovanje nadzornika dražbe iz člena 24 navedene uredbe na podlagi skupnega postopka za oddajo naročil v smislu člena 165 Uredbe (EU, Euratom) 2018/1046.
                  
               
                     (5)
                  
                  
                     Uredbo Komisije (EU) 2017/1902 z dne 18. oktobra 2017 o spremembi Uredbe Komisije (EU) št. 1031/2010 zaradi uskladitve prodaje pravic na dražbi s Sklepom (EU) 2015/1814 Evropskega parlamenta in Sveta in navedbe dražbenega sistema, ki ga imenuje Združeno kraljestvo (6) je treba vključiti v Sporazum EGP.
                  
               
                     (6)
                  
                  
                     Prilogo XX k Sporazumu EGP bi bilo zato treba ustrezno spremeniti.
                  
               
                     (7)
                  
                  
                     Sodelovanje držav Efte pri skupnih naročilih se podpre s tem, da postanejo pogodbenice sporazumov o skupnem javnem naročanju. V skladu s pogoji sporazumov o skupnem javnem naročanju, ki državam Efte omogočajo, da se pridružijo skupnemu ukrepu, je Komisija pooblaščena, da v imenu vsake države članice podpiše sporazum z državami Efte, s katerim se države Efte pridružijo sporazumom o skupnem javnem naročanju –
                  
               SPREJEL NASLEDNJI SKLEP:
         
            Člen 1
            Priloga XX k Sporazumu EGP se spremeni:
            
                        1.
                     
                     
                        v točki 21ala (Uredba Komisije (EU) št. 1031/2010) se doda naslednja alinea:
                        
                                    „–
                                 
                                 
                                    
                                       32017 R 1902: Uredba Komisije (EU) št. 2017/1902 z dne 18. oktobra 2017 (UL L 269, 19.10.2017, str. 13).“;
                                 
                              
                  
                        2.
                     
                     
                        prilagoditve v točki 21ala (Uredba Komisije (ES) št. 1031/2010) se nadomestijo z naslednjim:
                        
                                    „(a)
                                 
                                 
                                    V zvezi z državami Efte se prvi stavek člena 22(7) glasi:
                                    ‚Države Efte sporočijo identiteto dražiteljev in njihove kontaktne podatke Nadzornemu organu Efte, ki bo informacije poslal Komisiji.‘;
                                 
                              
                                    (b)
                                 
                                 
                                    v členu 24(2) se doda naslednji stavek:
                                    ‚Če države Efte in Komisija v svojem imenu in v imenu držav članic sklenejo sporazum, s katerim se države Efte pridružijo Sporazumu o skupni oddaji naročil za pridobitev nadzornika dražbe, države Efte sodelujejo v skupnem ukrepu v skladu s tem členom.‘;
                                 
                              
                                    (c)
                                 
                                 
                                    v členu 26(1) se doda naslednji stavek:
                                    ‚Če države Efte in Komisija v svojem imenu in v imenu sodelujočih držav članic sklenejo sporazum, s katerim se države Efte pridružijo Sporazumu o skupni oddaji naročil za pridobitev skupnega dražbenega sistema, države Efte sodelujejo v skupnem ukrepu v skladu s tem členom.‘;
                                 
                              
                                    (d)
                                 
                                 
                                    členi od 30 do 32 se v državah Efte ne uporabljajo;
                                 
                              
                                    (e)
                                 
                                 
                                    v členu 52(3) se doda naslednji pododstavek:
                                    ‚Delež stroškov nadzornika dražbe, povezan z dražbenim sistemom, imenovanim v skladu s členom 26(1), se porazdeli med države članice, ki sodelujejo v skupnem ukrepu, in države Efte v skladu z njihovimi deleži v skupni količini pravic, prodanih na dražbah prek zadevnega dražbenega sistema.‘“
                                 
                              
                  
         
            Člen 2
            Besedilo Uredbe (EU) 2017/1902 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 6. decembra 2018 pod pogojem, da so bila predložena vsa uradna obvestila v skladu s členom 103(1) Sporazuma EGP (*).
         
         
            Člen 4
            Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
         
         
            V Bruslju, 5. decembra 2018.
            
               
                  Za Skupni odbor EGP
               
               
                  predsednica
               
               Oda Helen SLETNES
            
            
               
                  Sekretarka in sekretar
               
               
                  Skupnega odbora EGP
               
               Hege M. HOFF
               Mikołaj KARŁOWSKI
            
         
         
            (1)  UL L 302, 18.11.2010, str. 1.
         
            (2)  UL L 309, 8.11.2012, str. 38.
         
            (3)  https://ec.europa.eu/clima/sites/clima/files/ets/auctioning/docs/en_cap_en.pdf.
         
            (4)  https://ec.europa.eu/clima/sites/clima/files/ets/auctioning/docs/en_am_en.pdf.
         
            (5)  UL L 193, 30.7.2018, str. 1.
         
            (6)  UL L 269, 19.10.2017, str. 13.
         
            (*)  Navedena ni nobena ustavna zahteva.